Το σπίτι αποτελεί ιδανικό καταφύγιο για όσους επιθυμούν ηρεμία και ξεκούραση. Βρίσκεται στο νότιο άκρο του νησιού, πολύ κοντά στις ωραιότερες, κατά τη γνώμη μας, παραλίες του (Γαιδουρόμαντρα, Σιμούσι, Σκύλου)!
Εκτείνεται σε τρια επίπεδα και προσφέρει πραγματικά καταπληκτική θέα ειδικά από την μπροστινή βεράντα που υπήρξε ο χώρος απόλαυσης μας τα βράδια! Είναι άνετο, καθαρό και επαρκώς εξοπλισμένο με συσκευές, σκεύη και ιματισμό.
Ήμασταν ενήμεροι για το ότι η απόσταση από το κοντινότερο super market δεν είναι αμελητέα καθώς και για το ότι τα τελευταία 3 χιλιόμετρα του δρόμου που οδηγούν στο σπίτι είναι χωματόδρομος, χωρίς αυτό να μας δημιουργεί ζήτημα καθώς είχαμε κατάλληλο όχημα.
Ιδιαίτερη αναφορά στον εξαιρετικό οικοδεσπότη μας τον Κίμωνα, τον οποίον ευχαριστούμε για το ενδιαφέρον, την προθυμία, την ευγένεια και τη διακριτικότητα του και τη φιλοξενία στο κατάλυμα του! ❤